ועדת החוקה, חוק ומשפט, כנסת 20, פרוטוקול מספר 345, 2017-02-28 09:45

זאב בנימין בגין: אני פותח את ישיבת ועדת החוקה, חוק ומשפט בנושא:

זאב בנימין בגין: הצעת חוק איסור הלבנת הון (תיקון מס' 19), התשע"ז-2016, הכנה לקריאה שנייה ושלישית - פיצול.

זאב בנימין בגין: אדוני היועץ המשפטי, האם תוכל להאיר את עינינו?

אלעזר שטרן: הצעת החוק הזאת כוללת מגוון רחב מאוד של נושאים.

אלעזר שטרן: היא כוללת כל מיני תיקונים אקלקטיים בחוק איסור הלבנת הון.

אלעזר שטרן: ב-2014 הוועדה עשתה תיקון של החלת חובות על נותן שירות עסקי, כמו עורכי דין ורואי חשבון.

אלעזר שטרן: היא חייבה אותם בחובות של זיהוי ושמירת מסמכים.

אלעזר שטרן: במסגרת הזאת עשינו כל מיני תיקוני התאמה בחוק עצמו.

אלעזר שטרן: נשמט מאיתנו תיקון מסוים.

אלעזר שטרן: ככל שיש חובות על נותני שירות עסקי, כך יש ועדת עיצומים שתאפשר להטיל עיצומים על נותן שירות עסקי שלא מבצע את החובות.

אלעזר שטרן: בסעיף שמדבר על הסמכות של ועדת העיצומים להטיל את העיצומים שכחנו להוסיף את הסעיף הרלוונטי.

אלעזר שטרן: סעיף 8 עושה את התיקון הזה.

אלעזר שטרן: זאת השמטה שלנו בתיקון ההוא.

אלעזר שטרן: כדי לא לעכב את הסעיף הזה עד שהוועדה תדון במכלול התיקונים של הצעת החוק, ההצעה היא לפצל את סעיף 8 מהחוק העיקרי כך שיהיו שתי הצעות חוק.

אלעזר שטרן: הצעת חוק אחת היא רק סעיף 8, והצעת חוק אחרת של כל יתר הסעיפים שמתקנים את חוק איסור הלבנת ההון.

אלעזר שטרן: זאת הצעת הפיצול שהוועדה מתבקשת להצביע עליה.

זאב בנימין בגין: הסעיף הזה של הטלת החובה חוקק בכנסת הקודמת, אולי אפילו לפניה.

אלעזר שטרן: בכנסת הקודמת.

זאב בנימין בגין: הבעתי את דעתי באחד הדיונים על כך שבסעיף יש הטלת חובה מוגזמת על אותם אנשים שעליהם היא הוטלה – עורכי דין, רואי חשבון.

זאב בנימין בגין: הוסבר לי שזה הוטל על ידי הקהילה הבינלאומית, על ידי הוועדה הבינלאומית שעוסקת בעניין הלבנת הון.

זאב בנימין בגין: האם משרד המשפטים יוכל להאיר את עינינו על כמות ההפרות של החובה הזאת, או מה הדרך לעקוב אחרי זה?

<תמר וולדמן: הוקם גוף ממונה במשרד המשפטים.

<תמר וולדמן: רק בשנה האחרונה הוא התחיל לפעול.

<תמר וולדמן: הוא שלח כבר למעלה מ-400 מכתבי דרישה.

זאב בנימין בגין: הדרישה היא מראש?

אלעזר שטרן: היה דיון נרחב בוועדה.

אלעזר שטרן: היושב-ראש הקודם של הוועדה עמד על זה שאופן הפיקוח על עורכי דין ורואי חשבון יהיה שונה מאופן הפיקוח הרגיל, כדי להימנע ממצב שבו באים מפקחים ונכנסים למשרדים של עורכי דין ורואי חשבון.

אלעזר שטרן: עצם הכניסה שלהם עלולה לגרום למשרדים האלה נזק, למרות שהם לא עשו שום דבר.

אלעזר שטרן: נקבע בחוק אופן הפיקוח, איך יתבצע הפיקוח.

אלעזר שטרן: הפיקוח יהיה בדרך כלל פיקוח מרחוק, זאת אומרת, הממונה פונה למשרד ודורשת ממנו שייתן לה את החומר.

זאב בנימין בגין: על יסוד מה היא פונה?

<תמר וולדמן: יש לה רשימות של עורכי דין ורואי חשבון.

זאב בנימין בגין: אלה מכתבי דרישה?

<תמר וולדמן: מכתבי דרישה של הטפסים שהם היו אמורים למלא.

<תמר וולדמן: זו בדיקה שהיא טכנית במהותה.

<תמר וולדמן: אותו סעיף שהושמט ממנו הנושא של נותני שירות עסקי יאפשר לממונה להטיל איזה שהוא עיצום כספי במקרה שבו עורך דין או רואה חשבון לא ממלאים אחר אותן חובות שהוטלו עליהם בצו - לזהות את הלקוחות, למלא את הטפסים, לשמור אותם.

<תמר וולדמן: בזה מדובר.

<תמר וולדמן: אני לא יודעת להגיד, לצערי, כמה מתוך אותם מכתבים כבר נבדקו, והאם נמצאו הפרות.

זאב בנימין בגין: מה נדרש במכתב?

זאב בנימין בגין: האם נדרש לדווח כמה אנשים הגיעו במחצית השנה האחרונה, כמה דוחות הוא הגיש?

<תמר וולדמן: אני לא יודעת.

זאב בנימין בגין: אין לי טענה לרשות להלבנת הון.

זאב בנימין בגין: הפיצול עצמו מאוד הגיוני.

אורי מקלב: לקחת עורכי דין ורואי חשבון ולהפוך אותם לחלק מכל המלחמה הזאת של הלבנת הון על ידי כך שהם צריכים לזהות לקוח, לתת חוות דעת, לרשום מסמכים, להיות חלק מהמערכת, אני חושב שזה לא נכון בתפישה ובאופן הפרקטי.

זאב בנימין בגין: יש לי שאלה לגבי העיצומים.

זאב בנימין בגין: האם זה אמור להיות קנס כספי?

<תמר וולדמן: כן.

זאב בנימין בגין: האם יפורסם באיזה שהוא מקום שמשרד פלוני לא נהג כהלכה ולכן הוטל עליו קנס של 1,230 שקלים?

זאב בנימין בגין: האם זה יפורסם?

זאב בנימין בגין: אני אומר את זה, כי הפרסום של העיצום הוא פגיעה במוניטין של המשרד.

זאב בנימין בגין: העבירה לא נראית לי איזו עבירה שיש בה עניין מוסרי.

זאב בנימין בגין: את יכולה להגיד איך ייראה העיצום הזה?

<תמר וולדמן: אנחנו נבחן את הנושא.

<תמר וולדמן: אני יכולה להגיד שוועדות העיצומים על הגופים הפיננסיים מתפרסמות.

זאב בנימין בגין: איפה?

<תמר וולדמן: באתר של הרגולטור.

<תמר וולדמן: ועדות העיצומים של הבנקים מתפרסמות באתר בנק ישראל.

זאב בנימין בגין: בנקים יכולים לעמוד בזה.

זאב בנימין בגין: משרדי עורכי דין פרטיים יכולים להיות גדולים, בינוניים וקטנים.

זאב בנימין בגין: צריך לחשוב על זה בזמן הדיון.

זאב בנימין בגין: לא נחה דעתנו.

זאב בנימין בגין: אני ממליץ למשרד המשפטים לצמצם בעניין העיצומים, בפרסומם ובמשמעותם.

זאב בנימין בגין: נניח שבא מישהו מאיזו ארץ קצת מפוקפקת ואותו עורך דין שכח לבדוק את הפרטים.

זאב בנימין בגין: האם הוא יכול, לפני שהוא מגיע לוועדת העיצומים, לשלוח בדיעבד טופס שיפטור אותו מוועדת העיצומים?

<תמר וולדמן: יהיה דין ודברים בין הממונה לאותו עורך דין או רואה חשבון.

<תמר וולדמן: אני מניחה שזה יהיה תלוי במידת ההפרות.

<תמר וולדמן: ההחלטה אם לכנס ועדת עיצומים היא בשיקול דעתה של הממונה.

זאב בנימין בגין: אני מציע להותיר את השאלות האלו לדיון.

זאב בנימין בגין: על פי הצעת ועדת החוקה, חוק משפט מחליטה הכנסת, לפי סעיף 84(ב) לתקנות הכנסת, לאשר את החלטת ועדת החוקה, חוק ומשפט לפצל את הצעת חוק איסור הלבנת הון (תיקון מס' 19), התשע"ז-2016 לשתי הצעות חוק נפרדות, כך שחלק אחד מההצעה יכלול את ההוראה לעניין סמכויות ועדת עיצומים - סעיף 8 - וחלק אחר מההצעה יכלול את כל יתר הסעיפים שבהצעת החוק.

זאב בנימין בגין: מי בעד?

זאב בנימין בגין: בעד ההצעה – פה אחד

זאב בנימין בגין: נמנעים – אין

זאב בנימין בגין: ההצעה עברה.

זאב בנימין בגין: תודה רבה, הישיבה נעולה.